**Identifikácia verejného obstarávateľa:**

Názov organizácie: Mesto Trstená

Sídlo organizácie: Bernolákova 96/8, 028 01 Trstená

Krajina: Slovenská Republika

IČO: 00314897

profil verejného obstarávateľa: <https://www.uvo.gov.sk/vyhladavanie-profilov/zakazky/4921>

**Identifikácia zákazky:**

Názov: Rekonštrukcia miestnych komunikácií a chodníkov v Meste Trstená

Číslo: OA22TRS006

Vyhlásenie ÚVO: zverejnené vo vestníku č. 49/2022 zo dňa 15.02.2022 pod č. 13876 - MSP

Dňa 18.02.2022

VEC:

**Odpovede na otázky č. 1**

**Otázka č. 1**

3.2 Podľa § 34 ods. 1 písm. g) ZVO: Verejný obstarávateľ požaduje predložiť: údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za realizáciu stavebných prác a budú určené na plnenie zmluvy.  
Minimálna požadovaná úroveň:  
Minimálne jedna osoba vo funkcii stavbyvedúci stavby uchádzača musí spĺňať nasledovné minimálne požiadavky:  
- musí mať odbornú spôsobilosť na výkon činnosti stavbyvedúceho pre inžinierske stavby, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby.  
Dôkazové prostriedky:  
- doklad o oprávnení vykonávať činnosť stavbyvedúceho pozemné stavby vydaný Slovenskou komorou stavebných inžinierov (SKSI) resp. doklad o ekvivalentnej odbornej spôsobilosti podľa definície vyššie, vo forme skenu dokladu.  
  
Otázka: Prosíme o zjednotenie odbornej spôsobilosti stavbyvedúceho, nakoľko v jednej časti sa požaduje odborná spôsobilosť pre inžinierske stavby a v druhej pre pozemné stavby.

**Odpoveď č. 1**

Text: „doklad o oprávnení vykonávať činnosť stavbyvedúceho pozemné stavby vydaný Slovenskou komorou stavebných inžinierov (SKSI) resp. doklad o ekvivalentnej odbornej spôsobilosti podľa definície vyššie, vo forme skenu dokladu.“

Sa nahrádza textom: „doklad o oprávnení vykonávať činnosť stavbyvedúceho **inžinierske stavby** vydaný Slovenskou komorou stavebných inžinierov (SKSI) resp. doklad o ekvivalentnej odbornej spôsobilosti podľa definície vyššie, vo forme skenu dokladu.“

**Otázka č. 2**

Vážený verejný obstarávateľ, v bode 5. odd. VI.3 sa uvádza požiadavka na zábezpeku vo výške 80.000,-.  
V SP bod 14. sa uvádza, že zábezpeka sa nevyžaduje.

**Odpoveď č. 2**

Zábezpeka sa vyžaduje. Opravené súťažné podklady prikladáme v prílohe.

*Ing. Branislav Šarmír*

*za verejného obstarávateľa*